Document ID: 31997R1243

KOMISSION ASETUS (EY) N:o 1243/97,
annettu 30 päivänä kesäkuuta 1997,
Sveitsistä ja Bosnian ja Hertsegovinan, Kroatian ja Slovenian tasavalloista sekä entisestä Jugoslavian tasavallasta Makedoniasta peräisin olevien tiettyjen naudanliha-alan tuotteiden tuontia koskevien erityisjärjestelyjen väliaikaisesta mukauttamisesta Uruguayn kierroksen neuvotteluissa tehdyn maataloussopimuksen täytäntöönpanoa varten annetun asetuksen (EY) N:o 1424/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Uruguayn kierroksen monenvälisten kauppaneuvottelujen osana tehtyjen sopimusten täytäntöönpanemiseksi maatalousalalla tarvittavista mukautuksista ja siirtymätoimenpiteistä 22 päivänä joulukuuta 1994 annetun neuvoston asetuksen (EY) N:o 3290/94 (1), sellaisena kuin se on viimeksi muutettuna asetuksella (EY) N:o 1161/97 (2), ja erityisesti sen 3 artiklan 1 kohdan,
sekä katsoo, että
komission asetuksessa (EY) N:o 1424/95 (3), sellaisena kuin se on viimeksi muutettuna asetuksella (EY) N:o 1230/96 (4), vahvistetaan 30 päivään kesäkuuta 1997 asti toteutettavat siirtymätoimenpiteet, joiden tarkoituksena on helpottaa siirtymistä Sveitsistä ja Bosnian ja Hertsegovinan, Kroatian ja Slovenian tasavalloista sekä entisestä Jugoslavian tasavallasta Makedoniasta peräisin olevien tiettyjen naudanliha-alan tuotteiden tuontiin Uruguayn kierroksen monenvälisten kauppaneuvottelujen osana tehtyjen sopimusten perusteella sovellettavaan järjestelyyn,
siirtymätoimenpiteiden toteuttamisjaksoa on pidennetty 30 päivään kesäkuuta 1998 siirtymätoimenpiteiden toteuttamisjakson pidentämisestä Uruguayn kierroksen monenvälisten kauppaneuvottelujen osana tehtyjen sopimusten täytäntöönpanemiseksi maatalousalalla tarvittavista siirtymätoimenpiteistä annetulla asetuksella (EY) N:o 1161/97 asetuksessa (EY) N:o 1424/95 säädettyjen toimenpiteiden voimassaoloaikaa olisi jatkettava 30 päivään kesäkuuta 1998, kunnes neuvosto hyväksyy lopullisen toimenpiteen,
Bosnian ja Hertsegovinan, Kroatian ja Slovenian tasavalloista sekä entisestä Jugoslavian tasavallasta Makedoniasta peräisin olevien tiettyjen naudanliha-alan tuotteiden tuontiin sovellettavat järjestelyt kuuluvat nyt vastaavasti neuvoston asetuksen (EY) N:o 70/97 (5), sellaisena kuin se on muutettuna asetuksella (EY) N:o 825/97 (6), ja asetuksen (EY) N:o 410/97 (7) soveltamisalaan; tämän vuoksi on syytä poistaa asetuksen (EY) N:o 1424/95 1 artiklan 2 kohta, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1424/95 seuraavasti:
1. Korvataan 3 artiklassa päivämäärä "30 päivänä kesäkuuta 1997" päivämäärällä "30 päivänä kesäkuuta 1998".
2. Poistetaan 1 artiklan 2 kohta.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä kesäkuuta 1997.

Labels: 3
17
18